
Okresný súd Poprad 4T/42/2026 8726010397 31. 07. 2026 JUDr. Daniel Komara ECLI:SK:OSPP:2026:8726010397.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudcom JUDr. Danielom Komarom, podľa § 353 ods. 1 Tr. poriadku, dňa 31. júla 2026 v Poprade, vydáva tento trestnýrozkaz: Obvinená A. B. C. XX.XX.XXXX D. E., trvale bytom E., rozhodol: Podľa § 289 ods. 1 Trestného zákona, za použitia § 38 ods. 2 Trestného zákona, trest odňatia slobody vo výmere 4 (štyroch) mesiacov. Podľa § 49 ods. 1 písm. a) Trestného zákona súd výkon trestu odňatia slobody podmienečne odkladá. Podľa § 50 ods. 1 Trestného zákona súd určuje skúšobnú dobu podmienečného odkladu výkonu trestu odňatia slobody vo výmere 12 (dvanásť) mesiacov. Podľa § 61 ods. 1, 2 Trestného zákona trest zákazu činnosti viesť všetky druhy motorových vozidiel v trvaní 36 (tridsaťšesť) mesiacov. odôvodnenie: je v i n n á, ž e dňa 26.12.2025 v čase pred 03:20 hod. potom, čo požila alkoholické nápoje, ktoré u nej zvýšili koncentráciu alkoholu na najmenej 1,00 mg/l vydychovaného vzduchu (čo predstavuje 2,08 promile), viedla ako vodička osobné motorové vozidlo továrenskej značky Volkswagen Golf, modrej farby, evidenčného čísla F., zo smeru od mesta Kežmarok v smer na mesto Poprad, pričom na priamom úseku cesty v obci Huncovce na ul. Hlavnej oproti rodinnému domu č. 4/48, z dôvodu nevenovania sa plne vedeniu vozidla, a nakoľko bola pod vplyvom návykovej látky, ktorej užitie vylučovalo jej schopnosť bezpečne viesť predmetné motorové vozidlo, tak, aby neohrozil seba, či iných účastníkov cestnej premávky, prešla s vozidlom do protismernej časti vozovky a následne až mimo cestu a tam narazila do svahu a potom sa prevrátila na strechu vozidla a tam ostala stáť, po príchode polície a záchranných zložiek bola hliadkou OO PZ Kežmarok za pomoci elektronického merača na zistenie prítomnosti alkoholu vdychu prístrojom G. - H. 0625 dňa 26.12.2025 v čase o 03:49 hod. podrobená dychovej skúške s pozitívnym výsledkom 1,00 mg/l vydychovaného vzduchu (čo predstavuje 2,08 promile), v čase o 04.13 hod. dňa 26.12.2025 bola podrobená opakovanej dychovej skúške s pozitívnym výsledkom 1,07 mg/l vydychovaného vzduchu (čo predstavuje 2,23 promile), a dňa 26.12.2025 v čase o 04:35 hod. bola podrobená ďalšej opakovanej dychovej skúške s pozitívnym výsledkom 1,04 mg/l (čo predstavuje 2,23 promile), menovaná pri dopravnej nehode neutrpela žiadne zranenie, pričom vo vozidle na mieste
predného spolujazdca prepravovala osobu A. I., ktorý pri dopravnej nehode utrpel ľahký úraz s dobou liečenia 3 až 5 dní, na zadnom sedadle prepravovala D. J., ktorá utrpela ľahký úraz s dobou liečenia do 5 dní a taktiež na zadnom sedadle prepravovala aj osobu I. J., ktorý pri dopravnej nehode utrpel ľahký úraz s dobou liečenia do 5 dní, škoda na osobnom motorovom vozidle továrenskej značky Volkswagen Golf, evidenčného čísla F., ktorého vlastníkom je osoba I. J. bola vyčíslená na sumu 1000,-Eur, iná škoda v súvislosti s dopravnou nehodou nevznikla, teda vykonávala v stave vylučujúcom spôsobilosť, ktorý si privodila vplyvom návykovej látky inú činnosť, pri ktorej by mohla ohroziť život alebo zdravie ľudí alebo spôsobiť značnú škodu na majetku, čím spáchala prečin ohrozenia pod vplyvom návykovej látky podľa § 289 ods. 1 Trestného zákona. Poučenie: P o u č e n i e : Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

